CELEX: 32013D0731
Language: da
Date: 2013-12-09 00:00:00
Title: 2013/731/EU: Kommissionens afgørelse af 9. december 2013 om Irlands meddelelse om en national overgangsplan, der er omhandlet i artikel 32 i direktiv 2010/75/EU om industrielle emissioner (meddelt under nummer C(2013) 8638)

11.12.2013   
            
            
               DA
            
            
               Den Europæiske Unions Tidende
            
            
               L 332/31
            
         KOMMISSIONENS AFGØRELSE
   af 9. december 2013
   om Irlands meddelelse om en national overgangsplan, der er omhandlet i artikel 32 i direktiv 2010/75/EU om industrielle emissioner
   (meddelt under nummer C(2013) 8638)
   (Kun den engelske udgave er autentisk)
   (2013/731/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (1), særlig artikel 32, stk. 5, andet afsnit, og
   ud fra følgende betragtninger:
   
               (1)
            
            
               I overensstemmelse med artikel 32, stk. 5, første afsnit, i direktiv 2010/75/EU forelagde Irland Kommissionen sin nationale overgangsplan den 31. december 2012 (2).
            
         
               (2)
            
            
               I sin vurdering af fuldstændigheden af den nationale overgangsplan fandt Kommissionen en række uoverensstemmelser mellem listen over anlæg i den nationale overgangsplan og de anlæg, som Irland havde angivet i sin emissionsopgørelse i henhold til Europa-Parlamentets og Rådets direktiv 2001/80/EF (3), samt manglende oplysninger om et anlæg, og alt dette hæmmede vurderingen af dataene i den nationale overgangsplan.
            
         
               (3)
            
            
               Ved brev af 3. juni 2013 (4) anmodede Kommissionen de irske myndigheder om at skabe klarhed over eventuelle uoverensstemmelser mellem den nationale overgangsplan og opgørelsen i henhold til direktiv 2001/80/EF samt om en præcisering vedrørende et forbrændingsanlæg.
            
         
               (4)
            
            
               Irland fremsendte supplerende oplysninger til Kommissionen ved brev af 10. juli 2013, bl.a. vedrørende fjernelse af et anlæg fra den nationale overgangsplan (5).
            
         
               (5)
            
            
               Efter yderligere vurdering af den nationale overgangsplan og de supplerende oplysninger sendte Kommissionen den 4. september 2013 (6) endnu et brev, hvori den anmodede om en præcisering af den dato, hvor den første godkendelse blev givet til flere anlæg, og af den korrekte anvendelse af reglerne om sammenlægning af udledninger i artikel 29 i direktivet om industrielle emissioner. Kommissionen anmodede også om en revision af beregningen af bidraget til lofterne for blandede forbrændingsanlæg i den nationale overgangsplan.
            
         
               (6)
            
            
               Ved e-mail af 23. september 2013 (7) fremsendte Irland de ønskede supplerende oplysninger og præciseringer i overensstemmelse med Kommissionens gennemførelsesafgørelse 2012/115/EU (8).
            
         
               (7)
            
            
               Den nationale overgangsplan er derfor blevet vurderet af Kommissionen i overensstemmelse med artikel 32, stk. 1, 3 og 4, i direktiv 2010/75/EU og gennemførelsesafgørelse 2012/115/EU.
            
         
               (8)
            
            
               Kommissionen har især undersøgt sammenhængen og rigtigheden af de data, antagelser og beregninger, der anvendes til fastsættelse af bidragene fra hvert af de omfattede fyringsanlæg i den nationale overgangsplan til de emissionslofter, der er fastsat i den nationale overgangsplan, og har undersøgt, om den indeholder målsætninger og de dertil knyttede mål, foranstaltninger og tidsplaner med henblik på at nå disse målsætninger og en overvågningsmekanisme for at vurdere, om reglerne overholdes i fremtiden.
            
         
               (9)
            
            
               Hvad angår de supplerende indsendte oplysninger konstaterede Kommissionen desuden, at emissionslofterne for årene 2016 og 2019 var beregnet ved hjælp af de relevante data og formler, og at beregningerne var korrekte. Irland har givet tilstrækkelige oplysninger om de foranstaltninger, der vil blive iværksat for at gennemføre emissionslofterne, overvågningen og rapporteringen til Kommissionen om gennemførelsen af den nationale overgangsplan.
            
         
               (10)
            
            
               Kommissionen finder det godtgjort, at de irske myndigheder har taget hensyn til de bestemmelser, der er anført i artikel 32, stk. 1, 3 og 4, i direktiv 2010/75/EU og i gennemførelsesafgørelse 2012/115/EU.
            
         
               (11)
            
            
               Gennemførelsen af den nationale overgangsplan bør ikke berøre anden gældende national ret og EU-ret. Når der fastsættes individuelle godkendelsesvilkår for de fyringsanlæg, der er omfattet af den nationale overgangsplan, bør Irland navnlig sikre, at kravene i bl.a. Europa-Parlamentets og Rådets direktiv 2010/75/EU, direktiv 2008/50/EF (9) og Europa-Parlamentets og Rådets direktiv 2001/81/EF (10), ikke bringes i fare.
            
         
               (12)
            
            
               I medfør af artikel 32, stk. 6, i direktiv 2010/75/EU underretter Irland Kommissionen om eventuelle senere ændringer af den nationale overgangsplan. Kommissionen bør vurdere, om sådanne ændringer er i overensstemmelse med bestemmelserne i artikel 32, stk. 1, 3 og 4, i direktiv 2010/75/EU og i gennemførelsesafgørelse 2012/115/EU —
            
         VEDTAGET DENNE AFGØRELSE:
   Artikel 1
   1.   På grundlag af artikel 32, stk. 1, 3 og 4, i direktiv 2010/75/EU og Kommissionens gennemførelsesafgørelse 2012/115/EU, er der ingen indvendinger imod den nationale overgangsplan, som Irland meddelte Kommissionen den 31. december 2012 i medfør af artikel 32, stk. 5, i direktiv 2010/75/EU, som ændret i overensstemmelse med de supplerende oplysninger, der blev sendt den 10. juli 2013 og den 23. september 2013 (11).
   2.   Listen over anlæg, der er omfattet af den nationale overgangsplan, de forurenende stoffer, for hvilke de pågældende anlæg er dækket, og de gældende emissionslofter er fastsat i bilaget.
   3.   De irske myndigheders gennemførelse af den nationale overgangsplan fritager ikke Irland fra at overholde bestemmelserne i direktiv 2010/75/EU om emissionerne fra de enkelte fyringsanlæg, der er omfattet af planen, og i anden relevant EU-miljølovgivning.
   Artikel 2
   Kommissionen vurderer, om eventuelle senere ændringer af den nationale overgangsplan, som Irland giver meddelelse om i fremtiden, er i overensstemmelse med de bestemmelser, der er omhandlet i artikel 32, stk. 1, 3 og 4, i direktiv 2010/75/EU og i gennemførelsesafgørelse 2012/115/EU.
   Artikel 3
   Denne afgørelse er rettet til Irland.
   
      Udfærdiget i Bruxelles, den 9. december 2013.
      
         
            På Kommissionens vegne
         
         Janez POTOČNIK
         
            Medlem af Kommissionen
         
      
   
   
      (1)  EUT L 334 af 17.12.2010, s. 17.
   
      (2)  Meddelelsen fra Irland blev modtaget ved brev af 31. december 2012, der blev sendt til Kommissionen pr. post den 31. december 2012 og registreret under nr.: Ares(2012)10636.
   
      (3)  Europa-Parlamentets og Rådets direktiv 2001/80/EC af 23. oktober 2001 om begrænsning af visse luftforurenende emissioner fra store fyringsanlæg (EFT L 309 af 27.11.2001, s. 1).
   
      (4)  Ares(2013)1636798.
   
      (5)  Ares(2013)2640846.
   
      (6)  Ares(2013)2991162.
   
      (7)  Ares(2013)3103789.
   
      (8)  Kommissionens gennemførelsesafgørelse 2012/115/EU af 10. februar 2012 om fastsættelse af regler for de nationale overgangsplaner, der er omhandlet i Europa-Parlamentets og Rådets direktiv 2010/75/EU om industrielle emissioner (EUT L 52 af 24.2.2012, s. 12).
   
      (9)  Europa-Parlamentets og Rådets direktiv 2008/50/EC af 21. maj 2008 om luftkvaliteten og renere luft i Europa (EUT L 152 af 11.6.2008, s. 1).
   
      (10)  Europa-Parlamentets og Rådets direktiv 2001/81/EC af 23. oktober 2001 om nationale emissionslofter for visse luftforurenende stoffer (EFT L 309 af 27.11.2001, s. 22).
   
      (11)  Den konsoliderede udgave af den nationale overgangsplan blev registreret af Kommissionen den 26. november 2013 under registreringsnummer Ares (2013)3571076.
   
      BILAG
      
         Liste over anlæg omfattet af den nationale overgangsplan
      
      
                  Nummer
               
               
                  Navn i den nationale overgangsplan
               
               
                  Samlet nominel indfyret termisk effekt pr. 31.12.2010 (MW)
               
               
                  Forurenende stoffer dækket af den nationale overgangsplan
               
            
                  SO2
                  
               
               
                  NOx
                  
               
               
                  Støv
               
            
                  1
               
               
                  P0605-MP1/2
                  Unit 1 og 2, Moneypoint Generating Station
               
               
                  1 540
               
               
                  √
               
               
                  √
               
               
                  √
               
            
                  2
               
               
                  P0605-MP3
                  Unit 3, Moneypoint Generating Station
               
               
                  770
               
               
                  √
               
               
                  √
               
               
                  √
               
            
                  3
               
               
                  P0561-AD1
                  Unit 1, Aghada Generating Station
               
               
                  670
               
               
                  √
               
               
                  √
               
               
                  √
               
            
                  4
               
               
                  P0561-AT1
                  Turbine CT11, Aghada Generating Station
               
               
                  283
               
               
                  —
               
               
                  √
               
               
                  —
               
            
                  5
               
               
                  P0561-AT2
                  Turbine CT12, Aghada Generating Station
               
               
                  283
               
               
                  —
               
               
                  √
               
               
                  —
               
            
                  6
               
               
                  P0561-AT4
                  Turbine CT14, Aghada Generating Station
               
               
                  283
               
               
                  —
               
               
                  √
               
               
                  —
               
            
                  7
               
               
                  P0578-MR1
                  CT Unit, Marina Generating Station
               
               
                  277
               
               
                  —
               
               
                  √
               
               
                  —
               
            
                  8
               
               
                  P0606-GR1/2
                  Unit 1 og 2, Great Island Generating Station
               
               
                  346
               
               
                  √
               
               
                  √
               
               
                  √
               
            
                  9
               
               
                  P0606-GR3
                  Unit 3, Great Island Generating Station
               
               
                  303
               
               
                  √
               
               
                  √
               
               
                  √
               
            
                  10
               
               
                  P0607-TB1/2
                  Unit 1 og 2, Tarbert Generating Station
               
               
                  340
               
               
                  √
               
               
                  √
               
               
                  √
               
            
                  11
               
               
                  P0607-TB3/4
                  Unit 3 og 4, Tarbert Generating Station
               
               
                  1 232
               
               
                  √
               
               
                  √
               
               
                  √
               
            
                  12
               
               
                  P0482-EP1
                  Edenderry Power Limited
               
               
                  299
               
               
                  √
               
               
                  √
               
               
                  √
               
            
         
      
         Emissionslofter (ton)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1.–30.6.2020
               
            
                  SO2
                  
               
               
                  15 202
               
               
                  12 076
               
               
                  8 950
               
               
                  5 824
               
               
                  2 912
               
            
                  NOx
                  
               
               
                  8 811
               
               
                  7 853
               
               
                  6 896
               
               
                  5 938
               
               
                  2 969
               
            
                  Støv
               
               
                  1 514
               
               
                  1 196
               
               
                  878
               
               
                  560
               
               
                  280